छत्तीसगढ़: नक्सल प्रभावित बीजापुर में 2 अज्ञात लोगों ने कुल्हाड़ी से काट कर पुलिसकर्मी की हत्या की
छत्तीसगढ़ के नक्सल प्रभावित जिले बीजापुर में रविवार को एक ग्रामीण बाजार में दो अज्ञात लोगों ने कुल्हाड़ी से काट कर एक पुलिसकर्मी की हत्या कर दी। एक अधिकारी ने यह जानकारी दी।
बीजापुर। छत्तीसगढ़ के नक्सल प्रभावित जिले बीजापुर में रविवार को एक ग्रामीण बाजार में दो अज्ञात लोगों ने कुल्हाड़ी से काट कर एक पुलिसकर्मी की हत्या कर दी। एक अधिकारी ने यह जानकारी दी। पुलिस को वारदात में नक्सलियों के संलिप्त होने का संदेह है लेकिन पुलिस निजी दुश्मनी को लेकर हत्या किए जाने के नजरिए से भी मामले की जांच कर रही है।पुलिस एक वरिष्ठ अधिकारी ने कहा, 'वारदात उस समय हुई जब सहायक कांस्टेबल सुरेश कोमरा कुतरु गांव के साप्ताहिक बाजार में सामान खरीदने गया था।' उन्होंने कहा कि सादे कपड़े पहने दो हमलावरों ने कोमरा पर कुल्हाड़ी से कई वार किए, जिससे उनकी मौके पर ही मौत हो गई और हमलावर मौके से फरार हो गए। कोमरा कुतरु पुलिस थाने में तैनात थे। अधिकारी ने कहा कि सूचना के बाद मौके पर पहुंची पुलिस ने शव को पोस्टमार्टम के लिए भेज दिया। उन्होंने कहा कि हमलावरों को पकड़ने के लिए इलाके में तलाशी अभियान चलाया गया है।